SCB Financial Markets คาดกรอบเงินบาทวันนี้ 36.70-37 บ./ดอลลาร์
SCB Financial Markets คาดเงินบาทวันนี้ (7 ก.ย.65) เคลื่อนไหวกรอบ 36.70-37 บ./ดอลลาร์ ยังคงกังวล “เฟด” ขึ้นดอกเบี้ย และราคาพลังงานในยุโรป
SCB Financial Markets คาดเงินบาทวันนี้ (7 ก.ย.65) เคลื่อนไหวกรอบ 36.70-37 บ./ดอลลาร์
7 ก.ย. 2565

กลุ่มงานตลาดการเงิน ธนาคารไทยพาณิชย์ (SCB Financial Markets) ประเมินค่าเงินบาทวันนี้ (7 ก.ย.65) เคลื่อนไหวในกรอบ 36.70-37.00  บาท/ดอลลาร์
โดยค่าเงินบาทอ่อนค่าลงจากเมื่อวานนี้ จากดอลลาร์ที่แข็งค่าขึ้นแตะระดับสูงสุดในรอบ 20 ปีที่ 110.26 หลังจากรายงานตัวเลขเศรษฐกิจออกมาค่อนข้างดีและมีความเชื่อว่าเศรษฐกิจสหรัฐฯ ไม่ได้ถดถอย
ขณะที่ตลาดหุ้น S&amp;P 500 และ Dow Jones ปรับลดลง 0.4% และ 0.7% ยังคงกังวลการขึ้นดอกเบี้ยของ ธนาคารกลางสหรัฐ (เฟด) และราคาพลังงานในยุโรป
ด้านสกุลเงินปอนด์ (GBP) ขยับขึ้น 0.01% สู่ 1.1524 หลังจากนายกรัฐมนตรีคนใหม่สัญญาว่าจะแก้ไขปัญหาทั้งด้านราคาพลังงาน และแนวโน้มเศรษฐกิจที่เริ่มถดถอย